पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की दूसरी लहर को रोकने के लिए प्रशासन की अपील के बावजूद लोग शादियों में सैकड़ों लोगों का भोजन तैयार कर जान आफत में डाल रहे हैं। गुरुवार को पीलोड़ी गांव में सैकड़ों लोगों के जीमन कार्यक्रम की सूचना पर पहुंचे अधिकारियों ने पांच-पांच हजार का जुर्माना कर आयोजकों को पाबंद करने की कार्रवाई की।नायब तहसीलदार विनोद गुप्ता ने बताया कि दोपहर को सूचना मिली कि गांव में शुक्रवार को होने वाली दो शादियों को लेकर मांडा कार्यक्रम में 300-400 लोगों का भोजन तैयार किया है।
सूचना के बाद डिप्टी एसपी संतराम मीना एवं पुलिस जाब्ते के साथ पहुंचकर बिना अनुमति के जीमन का कार्यक्रम आयोजित कर रहे लोगों को पाबंद कर पांच-पांच हजार का जुर्माना किया। नायब तहसीलदार गुप्ता ने बताया कि शादियों में सिर्फ 31 मेहमानों को आमंत्रित करने की अनुमति दी जा रही है। इसके बावजूद लोग सरकार की गाइडलाइन का उल्लंघन कर संक्रमण को बढ़ावा दे रहे हैं। उन्होंने बताया कि प्रशासन द्वारा शादियों में मॉनिटरिंग की जा रही है, यदि नियमों का उल्लंघन किया गया तो महामारी एक्ट में मामला दर्ज कर एक लाख रुपए का जुर्माना किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn